एक महीने में दूसरी बार तबीयत बिगड़ी, काठमांडू से एम्स लाया गया
Nepal President Ram Chandra Poudel Health Update - airlifted from Kathmandu to New Delhi. नेपाल के राष्ट्रपति रामचंद्र पौडेल की तबीयत बुधवार को ज्यादा बिगड़ गई। इसके बाद उन्हें काठमांडू से एयरलिफ्ट करके नई दिल्ली लाया गया। पौडेल को दिल्ली के एम्स हॉस्पिटल में एडमिट कराया गया है
नेपाल के राष्ट्रपति रामचंद्र पौडेल की तबीयत बुधवार को ज्यादा बिगड़ गई। इसके बाद उन्हें काठमांडू से एयरलिफ्ट करके नई दिल्ली लाया गया। पौडेल को दिल्ली के एम्स हॉस्पिटल में एडमिट कराया गया है। एक महीने में दूसरी बार नेपाल के राष्ट्रपति गंभीर तौर पर बीमार हुए हैं।
पौडेल को पिछले ही महीने राष्ट्रपति चुना गया है। उनका इलेक्शन काफी विवादित भी रहा था। इसके लिए प्रधानमंत्री प्रचंड ने अपनी अहम विदेश यात्रा भी टाल दी थी। इसकी वजह यह थी कि पौडेल की जीत प्रचंड के लिए पॉलिटिकल चैलेंज भी था।
चार्टर्ड फ्लाइट से दिल्ली लाया गया
पौडेल के प्रेस एडवाइजर किरण पोखरेल ने ‘द काठमांडू पोस्ट’ से कहा- राष्ट्रपति की तबीयत मंगलवार रात बिगड़ना शुरू हुई। इसके बाद हमने उन्हें दिल्ली के एम्स हॉस्पिटल ले जाने का फैसला किया। बुधवार सुबह पौडेल को चार्टर्ड फ्लाइट से दिल्ली भेजा गया। उनके साथ मेडिकल टीम भी दिल्ली गई है।
मंगलवार को पौडेल ने सीने में दर्द और सांस लेने में परेशानी होने की शिकायत की थी। इसके बाद काठमांडू के मेडिकल स्पेशलिस्ट्स ने उनकी जांच की थी। कुछ दवाइयां भी दी गईं, लेकिन जब हालत में सुधार नहीं हुआ तो दिल्ली एम्स से संपर्क किया गया। इसके बाद उन्हें दिल्ली भेजने का फैसला किया गया।
प्रधानमंत्री प्रचंड मिलने पहुंचे
मंगलवार को प्रधानमंत्री पुष्प कमल दहल उर्फ प्रचंड , डेप्यूटी प्राइम मिनिस्टर पूर्ण बहादुर खडका और कई दूसरे नेता प्रेसिडेंट की तबीयत का हाल जानने हॉस्पिटल पहुंचे थे।
पिछले हफ्ते पौडेल ने पेट में दर्द की शिकायत की थी। इसके बाद उन्हें काठमांडू के आर्मी हॉस्पिटल में एडमिट कराया गया था। इस दौरान हेल्थ सेक्रेटरी भी वहां मौजूद थे। एक टीम ने राष्ट्रपति की हेल्थ रिपोर्ट सरकार को सौंपी थी। तब से ही उन्हें दिल्ली एम्स लाए जाने की खबरें थीं। मंगलवार रात जब उनकी हालत ज्यादा बिगड़ी तो दिल्ली लाए जाने का आखिरी फैसला लिया गया।
सुभाष नेमबांग को हराया था
राष्ट्रपति उम्मीदवार को लेकर ओली ने छोड़ा था अलायंस
